Unionin tuomioistuimen tuomio (kahdeksas jaosto) 5.6.2025 – Komissio v. Belgia (Kaupallisissa toimissa tapahtuvien maksuviivästysten torjuminen)
(Asia C‑543/24)
Jäsenyysvelvoitteiden noudattamatta jättäminen – Direktiivi 2011/7/EU – Kaupallisissa toimissa tapahtuvien maksuviivästysten torjuminen – 4 artiklan 3 kohdan a alakohta – Yritysten ja viranomaisten väliset kaupalliset toimet – Jäsenvaltioiden velvollisuus huolehtia siitä, että viranomaiset noudattavat kyseisessä artiklassa säädettyjä maksuaikoja – 6 artiklan 1 kohta – Velallisen viivästyneistä maksuista velkojalle aiheutuneiden perintäkulujen korvaaminen – Kiinteän summan maksaminen
1.      Jäsenyysvelvoitteiden noudattamatta jättämistä koskeva kanne – Oikeudenkäynnin kohde – Kohteen määrittäminen oikeudenkäyntiä edeltävässä menettelyssä – Kohteen myöhempi laajentaminen – Ei voida hyväksyä
(SEUT 258 artikla)
(ks. 21, 22 ja 25 kohta)
2.      Jäsenyysvelvoitteiden noudattamatta jättämistä koskeva kanne – Menettely – Tavoiteltu päämäärä – Sen, ettei jäsenvaltio ole noudattanut EUT-sopimuksen tai johdetun oikeuden säädöksen mukaisia velvoitteitaan, objektiivinen toteaminen – Direktiivin asianmukaista soveltamista koskevan jäsenvaltion sitoumuksen tunnustaminen – Ei ole
(SEUT 258 artikla)
(ks. 29 kohta)
3.      Jäsenvaltioiden lainsäädännön lähentäminen – Kaupallisissa toimissa tapahtuvien maksuviivästysten torjuminen – Direktiivi 2011/7 – Yritysten ja viranomaisten väliset kaupalliset toimet – Jäsenvaltioiden velvollisuus varmistaa, että niiden viranomaiset todella noudattavat maksuaikoja, jotka eivät ylitä 30 kalenteripäivää – Velvollisuus saavuttaa tietty tulos – Jäsenyysvelvoitteiden noudattamatta jättäminen
(SEUT 258 artikla; Euroopan parlamentin ja neuvoston direktiivin 2011/7 4 artiklan 3 kohdan a alakohta)
(ks. 31 ja 36–38 kohta sekä tuomiolauselman 1 kohta)
4.      Jäsenyysvelvoitteiden noudattamatta jättämistä koskeva kanne – Oikeudenkäynnin kohde – Kohteen määrittäminen oikeudenkäyntiä edeltävässä menettelyssä – Perustellun lausunnon jälkeisten tosiseikkojen huomioon ottaminen – Edellytykset – Tosiseikat, jotka ovat saman luonteisia ja osa samaa menettelyä kuin alun perin tarkastellut tosiseikat
(SEUT 258 artikla)
(ks. 33–35 kohta)
Ratkaisu
1)
Belgian kuningaskunta ei ole noudattanut kaupallisissa toimissa tapahtuvien maksuviivästysten torjumisesta 16.2.2011 annetun Euroopan parlamentin ja neuvoston direktiivin 2011/7/EU mukaisia velvoitteitaan, kun se ei ole varmistanut, että liittovaltion hallitus vuonna 2021, Vallonian hallintoalue vuonna 2020 ja vuoden 2022 ensimmäisestä vuosipuoliskosta lähtien ja ainakin 15.1.2025 asti, sekä Brysselin pääkaupunkialue vuoden 2022 ensimmäisellä vuosipuoliskolla noudattavat tehokkaasti kyseisen direktiivin 4 artiklan 3 kohdan a alakohdassa säädettyjä maksuaikoja.
2)
Kanne hylätään muilta osin.
3)
Euroopan komissio ja Belgian kuningaskunta vastaavat omista oikeudenkäyntikuluistaan.